***UNIVERZITET U SARAJEVU***

***FAKULTET POLITIČKIH NAUKA***

***S A R A J E V O***

***Broj:***

***Sarajevo, 12.07.2021. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 12.07.2021. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******POLITIČKO PREDSTAVLJANJE NACIONALNIH MANJINA U ZEMLJAMA ZAPADNOG BALKANA SA POSEBNIM OSVRTOM NA BOSNU I HERCEGOVINU“*** i uslova kandidatkinje ***MR. DIJANE SIMANIĆ***  predlaže se:

1. Dr. Elmir Sadiković, vanredni profesor - predsjednik,
2. Dr. Zarije Seizović, redovni profesor - član,
3. Dr. Damir Kapidžić, vanredni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU

**FAKULTET POLITIČKIH NAUKA**

# S A R A J E V O

**Broj:**

**Sarajevo, 12.07.2021. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MR. DIJANA SIMANIĆ***

**ZAVRŠIO FAKULTET*: FILOZOFSKI FAKULTET UNIVERZITETA U SARAJEVU***

**MAGISTAR-SPECIJALISTA IZ OBLASTI**: ***\_MAGISTAR POLITIČKIH NAUKA***

**NAZIV PREDLOŽENE TEME DOKTORSKE DISERTACIJE: *POLITIČKO PREDSTAVLJANJE NACIONALNIH MANJINA U ZEMLJAMA ZAPADNOG BALKANA SA POSEBNIM OSVRTOM NA BOSNU I HERCEGOVINU***

**NAUČNA OBLAST IZ KOJE SE TEMA PREDLAŽE*: POLITOLOGIJA***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. DR. ELMIR SADIKOVIĆ, vanredni profesor na Fakultetu političkih nauka u Sarajevu, doktor političkih nauka, na predmetima: “Lokalna i regionalna samouprava” i “Evropski regionalizam”, Naučna oblast Političkih nauka – predsjednik;
2. DR. ZARIJE SEIZOVIĆ, redovni profesor na Fakultetu političkih nauka u Sarajevu, doktor političkih nauka, Naučna oblast sigurnosne i mirovne studije – član;
3. DR. DAMIR KAPIDŽIĆ, vanredni profesor na Fakultetu političkih nauka u Sarajevu, doktor političkih nauka, oblast Politologije – član;

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE TEME DOKTORSKE DISERTACIJE**

1. **TIP ISTRAŽIVANJA**

 Fundamentalno i aplikativno.

1. **CILJ ISTRAŽIVANJA**

Osnovni cilj istraživanja je naučna analiza institucionalnih oblika političkog predstavljanja nacionalnih manjina u zemljama Zapadnog Balkana, sa posebnim osvrtom na Bosnu i Hercegovinu.

1. **ZADACI ISTRAŽIVANJA**

Zadaci istraživanja obuhvataju komparativnu analizu legislativnog okvira političkog predstavljanja nacionalnih manjina sa ciljem unaprjeđenja njihovih političkih i etničkih prava.

U tom kontekstu zadaci istraživanja podrazumjevaju, pored političke participacije i društenog položaja nacionalnih manjina Bosne i Hercegovine, i status ove populacije u zemljama Zapadnog Balkana: Republika Hrvatska, Republika Srbija i Republika Crna Gora.

Također, jedan od zadataka ovog istraživanja odnosit će se na teorijske osnove političkog predstavljanja i istraživanje mogućnosti „najreprezentativnijeg“ tj. najfunkcionalnijeg oblika političkog predstavljanja na području Zapadnog Balkana.

Poseban zadatak istraživanja odnosit će se na historijsku genezu nastanka političkog predstavljanja u Bosni i Hercegovini od disolucije SFR Jugoslavije do uspostave savremenog modela političkog predstavljanja u Bosni i Hercegovini, početkom dvadesetog stoljeća, te izazova sa kojima se Bosna i Hercegovina suočava u procesu evropskih integracija.

Uvođenje političkog pluralizma u Bosni i Hercegovini 1990. godine, njegova struktura i razvoj biće posebno istražen u kontekstu dometa predstavničke demokratije kroz funkcionisanje Parlamentarne skupštine Bosne i Hercegovine u postdejtonskom vremenu.

1. **ISPITANICI (MATERIJAL) I METODOLOGIJA ISTRAŽIVANJA**

Pored političke participacije i društenog položaja nacionalnih manjina Bosne i Hercegovine, istražit ćemo status ove populacije u zemljama Zapadnog Balkana: Republika Hrvatska, Republika Srbija i Republika Crna Gora. Ispitanici će biti relevantni politički predstavnici nacionalnih manjina navedenih zemalja Zapadnog Balkana

Za prikupljanje podataka u ovom istraživanju koristit će se odgovarajuće istraživačke metode:

opće i osnovne naučne metode, te metoda prikupljanja podataka (metode analize sadržaja, intervju). Historijskim metodom prikazao bi se nastanak i društveno- historijska složenost etnokulturnih zajednica u Bosni i Herecgovini označenih kao nacionalne manjine, te njihovo učešeće u političkom predstavljanju. Putem metoda analize sadržaja istražit ćemo frekventnost pojavljivanja pojma nacionalne manjine u relevantnoj naučnoj i stručnoj literaturi. Komparativnom metodom analizirati će se političko predstavljanje i položaj nacionalnih manjina u Bosni i Herecgovini sa nacionalnim manjinama u zemljama regiona ( Hrvatska, Srbija i Crna Gora.) Deskriptivnom metodom prikazat ćemo institucionalne mehanizme koji omogućavaju političko predstavljanje i zaštitu položaja nacionalnih manjina.

Pomoću metode strukturalnih intervjua s pitanjima otvorenog tipa uz primjenu uzorka ( kvalitativnih mišljenja relevantnih predstavnika nacionalnih manjina) prikazat ćemo trenutni status ove populacije u zemljama Zapadnog Balkana. akcenat će biti stavljen na analizu, klasifikaciju i generalizaciju kojom će se izvesti opći zaključak o indikatorima ograničenja u realizaciji političkih reformi, te indikatorima stepena demokratizacije i razvoja ovih zemalja.Kada je riječ o prikupljanju podataka, analiza sadržaja dokumenata je metoda koja će biti primjenjena.Također, koristit će se metode studije slučaja, kvalitativne i kvantitativne analize, kao i metoda ispitivanja i posmatranja. Kao instrument prikupljanja podataka koristit će se i intervju sa ciljnom grupom.

1. **ZNAČAJ- DOPRINOS PREDLOŽENOG PROJEKTA DOKTORSKE DISERTACIJE**

Naučni doprinos ovog istraživanja ogleda se u funkciji iznalaženja rješenja naučnih i društvenih problema ove oblasti. S aspekta društvenog značaja ovo istraživanje treba da doprinese otklanjanju uobičajene distance između naučnog saznanja i njegove primjene u praksi. Očekuje se da će se korištenjem relevantne naučne i stručne literature, kao i metodološki valjanim empirijskim istraživanjemdobiti naučni odgovori na pitanja: Kakve zakonske propise i institucionalne mehanizme država treba omogućiti da bi osigurala političko predstavništvo nacionalnih manjina? Na koji način država može potpomoći promoviranje zaštite, očuvanje i uvažavanje njihove raznolikosti? Koja je uloga nacionalnih manjina u očuvanju stabilnosti države?

Kako podstaći usklađivanje i implementaciju zakonske regulative Bosne i Hercegovine sa međunarodno prihvaćenim standardima i katalogom temeljnih ljudskih prava i sloboda?

Kako postići sveobuhvatno utvrđivanje mehanizama i resursa za društvenu inkluziju nacionalnih manjina? Na kojim osnovama se može postići ostvarivanje saradnje između predstavnika nacionalnih manjina i nadležnih državnih instanci, međunarodnih organizacija i lokalnih zajednica s ciljem koordiniranja procesa djelovanja i osiguranja platforme zajedničkog rada? Kako uspostaviti adekvatnu i efikasnu primjenjivost socijalnih politike, te zaštitu temeljnih ljudskih prava i sloboda? Zašto je bitno podizati društvenu svijest o pravima nacionalnih manjina? Činjenica da do sada ni jedna zakonodavna instanca u Bosni i Hercegovini nije uspjela obezbjediti adekvatno poštivanje i primjenu zakonskih propisa koji omogućavaju političku participaciju nacionalnih manjina, potvrđuje se važnost istraživanja političkog predstavljanja i zaštite prava nacionalnih manjina.

 KANDIDAT

 \_\_\_\_\_\_\_\_\_\_\_\_\_\_\_\_\_\_\_\_

Prilozi:

* Kopija diplome završenog studija
* Kopija diplome magistra nauka